Diari Oficial de la Generalitat Valenciana


Sumari del DOGV 7895, del 13-10-2016 (2016/7984)

RESOLUCIÓ de 30 de setembre de 2016, de la Direcció General de Política Educativa de la Conselleria d'Educació, Investigació, Cultura i Esport, per la qual s'autoritza, a centres docents sostinguts amb fons públics que imparteixen educació secundària obligatòria, el Programa d'aula compartida (PAC) i s'assignen hores de professorat addicional per al curs 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7895

Data del DOGV
:   13-10-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/7984


Data del document
:   30-09-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 30 de setembre de 2016, de la Direcció General de Política Educativa de la Conselleria d'Educació, Investigació, Cultura i Esport, per la qual s'autoritza, a centres docents sostinguts amb fons públics que imparteixen educació secundària obligatòria, el Programa d'aula compartida (PAC) i s'assignen hores de professorat addicional per al curs 2016-2017. [2016/7984]  
L'Ordre 38/2016, de 27 de juliol, de la Conselleria d'Educació, Investigació, Cultura i Esport, regula el Pla d'actuació per a la millora (PAM), el Programa de reforç per a 4t d'ESO (PR4) i el Programa d'aula compartida per a ESO, i estableix el procediment per a la dotació de recursos als centres sostinguts amb fons públics per al curs 2016-2017.  
  
El capítol IV de l'ordre esmentada estableix el procediment de sol·licitud i autorització del Programa d'aula compartida (PAC) per als centres sostinguts amb fons públics que impartisquen educació secundària obligatòria i l'assignació d'hores addicionals als centres públics per al desenvolupament d'aquest programa, per al curs 2016-2017.  
L'article 40 de l'ordre indica que es pot assignar professorat addicional als centres públics autoritzats per al desenvolupament d'aquest programa. Els centres privats concertats han de desenvolupar aquest programa amb els recursos assignats al seu programa de compensació educativa i amb els propis recursos.  
A l'article 41 de la mateixa ordre s'estableix que els centres han d'establir acords de col·laboració amb les corporacions locals i, excepcionalment, amb altres entitats de la seua àrea geogràfica. Les entitats o corporacions locals col·laboradores han de tindre experiència en el treball socioeducatiu amb adolescents en risc d'exclusió social. Els acords de col·laboració s'han de formalitzar per escrit, i comunicar-los a l'òrgan instructor.  
L'article 42 assenyala que els centres educatius sostinguts amb fons públics de la Comunitat Valenciana que impartisquen educació secundària obligatòria poden sol·licitar l'autorització per a desenvolupar un programa d'aula compartida.  
L'article 31 de l'ordre anterior determina que, per mitjà de les corresponents instruccions de la Direcció General de Política Educativa, s'establiran criteris per a autoritzar la constitució de grups amb un nombre d'alumnat diferent del previst en la norma, amb un informe previ de la Inspecció d'Educació.  
D'altra banda, l'article 43 de l'ordre indicada, sobre el procediment d'autorització del Programa d'aula compartida per a ESO (PAC), estableix que les direccions territorials competents en matèria educativa, atenent a les condicions i requisits del programa establits en l'ordre i d'acord amb les instruccions que es dicten a aquest efecte des de la Direcció General de Política Educativa, proposaran a l'òrgan instructor el que escaiga respecte de l'autorització del programa.  
  
La Direcció General de Política Educativa resoldrà l'autorització del programa i publicarà en el Diari Oficial de la Comunitat Valenciana la llista dels centres on s'autoritze el programa i, si escau, la llista dels centres on no s'autoritze el programa i els motius d'aquesta denegació.  
  
La Direcció General de Política Educativa proposarà l'assignació de professorat als centres públics autoritzats i notificarà aquesta proposta a la Direcció General de Centres i Personal Docent per a la dotació.  
  
En l'exercici de les facultats delegades pel conseller d'Educació, Investigació, Cultura i Esport en la disposició addicional tercera de l'Ordre 38/2016, i per raó de les competències que li atribueix el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, vista la proposta del Servei d'Avaluació i Estudis, aquesta Direcció General de Política Educativa resol:  
  
Primer. Autorització i assignació de recursos  
1. Autoritzar als centres públics que s'allisten en l'annex I, el Programa d'aula compartida (PAC), amb la indicació de les hores addicionals concedides.  
2. Denegar als centres públics que es detallen en l'annex II, el Programa d'aula compartida (PAC) pel fet que no compleixen els requisits establits al capítol IV de l'Ordre 38/2016.  
3. Autoritzar als centres privats concertats que es detallen en l'annex III, el Programa d'aula compartida (PAC).  
  
Segon. Recursos humans  
Proposar a la Direcció General de Centres i Personal Docent la concessió, per al curs 2016-2017, de les hores addicionals indicades en l'annex I per al desenvolupament del Programa d'aula compartida (PAC).  
  
Tercer. Inspecció d'Educació  
La Inspecció d'Educació realitzarà el seguiment i l'avaluació d'aquests programes autoritzats per al curs acadèmic 2016-2017 en coordinació amb la Direcció General de Política Educativa.  
  
Quart. Producció d'efecte  
Aquesta resolució produirà efecte l'endemà de la publicació en el Diari Oficial de la Comunitat Valenciana.  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació en el termini d'un mes comptador des de l'endemà de la firma. Tot això de conformitat amb el que disposen els articles 107, 114 i 115 de la Llei 30/1992, del règim jurídic de les administracions públiques i del procediment administratiu comú.  
  
València, 30 de setembre de 2016.- El director general de Política Educativa: Jaume Fullana Mestre.